ועדת הכספים, כנסת 17, פרוטוקול מספר 844, 2008-07-15 14:00

סטס מיסז'ניקוב: אני פותח את ישיבת ועדת הכספים בנושא הצעת חוק אזור סחר חופשי אילת (פטורים והנחות ממסים), התשס"ח-2008.

סטס מיסז'ניקוב: אני מזכיר שעשינו הטבות מס לאילת בגובה של 10 אחוזים.

סטס מיסז'ניקוב: ראש העיר, לפני שאנחנו מאשרים, אתה רוצה לומר כמה מלים?

30797: כל אשר היה לי לומר, אמרתי.

30797: אני יכול לומר שהיום יותר מתמיד אני משוכנע בדבר הצורך בהטבה הזאת.

30797: אני רק יכול לשתף את חברי הכנסת ולומר שנכון להיום אנחנו חסרים מעל 60 מורים במערכת החינוך שלנו, בדגש על המקצועות המשובחים, חסרים רופאים בתקנים מאושרים והיכולת שלנו לגייס אותם היא בלתי אפשרי ואני מודה ומתוודה שהבעיה היא כסף.

30797: אין ספק שההטבה הזאת, בעיקר לאוכלוסיות שיודעות להביא אתן שכר שהוא סביר פלוס, זה יהיה עוד גורם מדרבן, כך אני מקווה, להגיע לעיר הדרומית שכל כך חסרה אוכלוסיות פרופסיונליות.

30797: אני חושב שההצעה הזאת היא תחילתה של עשיית סדר ושכל בכל מה שקשור למשבר הדמוגרפי הפוקד את העיר אילת ואני מקווה שהיום זה יעבור.

גדעון סער: אדוני היושב-ראש, נדמה לי שאת הצעת החוק עצמה כבר אישרנו לקריאה ראשונה וכעת אנחנו מתבקשים להעריך את העלות התקציבית.

גדעון סער: לפנינו הצעה שאני לא רואה לה הצעה אלטרנטיבית.

גדעון סער: אני לא יודע אם האוצר הגיש.

סטס מיסז'ניקוב: האוצר הגיש הצעה על סך 80 מיליון שקלים.

גדעון סער: הגיש כתוב?

שגית אפיק: כן.

שגית אפיק: הוא הגיש את זה גם כתוב.

גדעון סער: על כל פנים, אני תומך באומדן המפורט שבסופו של דבר נמצא כאן בעמוד 4 בנייר של מרכז המחקר והמידע, לפיו העלות האמיתית של ההצעה היא 28 מיליון שקלים.

גדעון סער: אגב, אני משוכנע שהסכום יותר נמוך אבל אני מציע לוועדה לאמץ את האומדן הזה.

רוברט אילטוב: אני חושב שאמרנו הכל ואפשר להעלות את ההצעה להצבעה.

רוברט אילטוב: אני לא קיבלתי כל אומדן של משרד האוצר ולכן אני גם לא רוצה להתייחס.

סטס מיסז'ניקוב: קיבלנו.

רוברט אילטוב: אני לא קיבלתי.

שלי יחימוביץ': אני באתי להצביע בעד.

שמואל ויינשטיין: לפי האומדנים שלנו שנעשו בדקדקנות תוך שימוש בכל הנתונים במאגרי רשות המסים – עבודה פרטנית עד לרמה של אנשים ספציפיים בתפקידים ספציפיים ובמוסדות ספציפיים, עבודה הכי מדויקת שניתן היה לעשות – ותוך התחשבות בקיזוז של הטבה שניתנת למעסיקים, אנחנו מעריכים את עלות ההצעה הזאת בכ-90 מיליון שקלים.

סטס מיסז'ניקוב: הסכום עלה ב-10 מיליון נוספים.

שגית אפיק: היה 83 מיליון.

סטס מיסז'ניקוב: אגב, ב-7 מיליון עלה גם בהערכה של מרכז המחקר.

סטס מיסז'ניקוב: כנראה שה –7 האלה באמת נדרשים.

גדעון סער: זאת הערכה שונה מזו שנמסרה לוועדה.

שמואל ויינשטיין: יכול להיות שעם הזמן נעשים עדכונם במדד ובדברים אחרים.

גדעון סער: כמה מדד היה?

גדעון סער: היה מדד של 10 אחוזים בחודשים האלה?

שמואל ויינשטיין: אני כרגע מחזיק בידי ואני מסת

שמואל ויינשטיין: מך על מכתב של בועז סופר מתאריך 27 באפריל 2008 שהופנה למנהל ועדת הכספים ובו נאמר במפורש שההערכה שלנו היא 90 מיליון שקלים.

שמואל ויינשטיין: כמה נקודות שחשוב לציין בעניין הזה.

שמואל ויינשטיין: בימים אלה, בתקופה האחרונה, רשות המסים מסכמת או מגיעה לקראת סיום עבודת הוועדה שנועדה למצוא קריטריונים הוגנים ושוויוניים בעקבות הבג"צים שהוגשו, קריטריונים שוויוניים והוגנים לקביעת הטבות לישובים.

שמואל ויינשטיין: ההמלצות הראשונה של הוועדה כבר הוצגו לראשי הערים בפורומים כאלה ואחרים והסוגייה הזאת היא למעשה מקדימה טיפול מערכתי.

30797: לא, תדייק.

30797: תציין שסעיף 4 בהמלצות בעצם בא לגרוע את העיר אילת מסט הדיונים.

30797: תתאר את כל התמונה.

30797: אם אתה נותן תמונה לחברים, תן תמונה מדויקת.

30797: אתם הוספתם סעיף 4 שכל תכליתו והווייתו לגרוע את העיר אילת מלהיכנס למסלול הדיונים.

שמואל ויינשטיין: מסקנות הוועדה אינן סופיות ונתונות לדיון.

סטס מיסז'ניקוב: היום אין דיון אלא יש הצבעה על העלות התקציבית.

גדעון סער: מה זאת המסקנות של הוועדה אינן סופיות?

שגית אפיק: לא הוועדה הזאת.

שגית אפיק: הוא מדבר על הוועדה במשרד.

שמואל ויינשטיין: מסקנות הוועדה שקבעה קריטריונים לישובים הן אינן סופיות ובמסגרת הטיפול הכלל ארצי אפשר להכניס שינויים.

שמואל ויינשטיין: כבר עומדים ותלויים מספר בג"צים בעניין של הענקת הטבות מס ללא קריטריונים.

סטס מיסז'ניקוב: אנחנו כבר הצבענו על זה.

סטס מיסז'ניקוב: היום אנחנו מצביעים רק על העלות התקציבים.

סטס מיסז'ניקוב: אתה קצת איחרת.

סטס מיסז'ניקוב: לא היית כאשר הצבענו על מהות החוק.

סטס מיסז'ניקוב: הרכבת כבר יצאה.

שמואל ויינשטיין: עוד סוגיה אחת שאני לא יודע אם היא עלתה כי אני נוכח פה פעם ראשונה.

שמואל ויינשטיין: למעשה על ידי מתן הטבות לשכירים, אנחנו בעצם בלי לדעת פוגעים בעסקים ובמעסיקים באילת.

סטס מיסז'ניקוב: למה?

שמואל ויינשטיין: מכיוון שבמסגרת אזור סחר חופשי מעסיקים עד 20 אחוזים מהמסים של העובדים, מקבלים אותם כסיכוי וזה מקטין את ההוצאות שלהם ומגדיל את הרווחיות שלהם.

שמואל ויינשטיין: ברגע שנקטין את תשלומי המסים, מיידית תגדל ההוצאה של כל עסק ועסק וכך הרווחיות תרד.

סטס מיסז'ניקוב: כי זה משק סגור?

שמואל ויינשטיין: לא.

שמואל ויינשטיין: בעסק יש מספר הוצאות.

שמואל ויינשטיין: יש הכנסות ויש הוצאות.

שמואל ויינשטיין: חלק מההוצאה חוזרת כסובסידיה של המדינה למעסיק.

שמואל ויינשטיין: ברגע שאנחנו נקטין את הסובסידיה הזאת, בבת אחת הרווחיות של העסקים תיפגע ויתכן מצב שדווקא עסקים שנמצאים כיום על גבול הרווחיות, יעברו את הגבול הזה לכיוון השלילי, לכיוון ההפסדים ובכך אנחנו אמנם מעודדים את השכירים במגזרים, לאו דווקא יצרניים, כמו מלכ"רים, רשויות, אנחנו מגדילים להם את הנטו.

30797: אתה מציע להעלות את המסים באילת.

שמואל ויינשטיין: לא.

שמואל ויינשטיין: אני מתמודד עם ההצעה הקונקרטית.

שמואל ויינשטיין: לא באתי עם הצעות מעבר לזה.

סטס מיסז'ניקוב: אנחנו ניתן לזה את הדעת בין הקריאות.

שמואל ויינשטיין: צריך לדעת שהמשק באילת הוא שברירי ואנחנו יכולים לפגוע בעסקים אחרים.

סטס מיסז'ניקוב: בין קריאה ראשונה לבין קריאה שנייה ושלישית ניתן על זה את הדעת.

גדעון סער: אני חייב לומר שאם אכן האומדן לדעת האוצר הוא 90 מיליון שקלים, על הטבה של עד 10 אחוזים באילת, התרומה של תושבי אילת למס הכנסה היא פשוט לא תסולא בפז.

גדעון סער: מברוק לראש העיר על ההכנסות האדירות.

גדעון סער: אני רוצה לשאול את נציג מרכז המחקר של הכנסת האם הוא לקח בחשבון באומדן את התנאי הכפול של הכנסה שהופקה בתחום העיר אילת, כי הרי זה מקטין את מספר האנשים הרלוונטיים הנהנים מההטבה בסופו של דבר.

עמי צדיק: אין לנו יכולת לעשות את זה.

גדעון סער: יכול להיות שזה פחות.

עמי צדיק: יכול להיות.

גדעון סער: לכן לפי דעתי הערכה של ה-28 מיליון שקלים יכולה להיות רק הערכה מקסימלית וכאן יש לנו תנאי שחייב לצמצם.

גדעון סער: יש הרבה תושבי אילת שמשתכרים מחוץ לאילת.

גדעון סער: ברגע שלא עושים הבחנה, זה אומר שהעלות האמיתית היא הרבה פחות מ-28 מיליון שקלים.

גדעון סער: לסיכום.

גדעון סער: ההצעה שלי היא לקבוע שזאת אכן הצעת חוק תקציבית אבל שהיא לכל היותר 28 מיליון שקלים.

שמואל ויינשטיין: עוד משהו שאני רוצה לציין.

שמואל ויינשטיין: הסרת מגבלה של תקרה היא בעצם פריצה בכל הדפוס שבכל השנים היה בעידוד על ידי זיכוי לתושבים וזה בוודאי ייצור זחילה.

סטס מיסז'ניקוב: אין היום ערים שמקבלות הטבות מס?

שמואל ויינשטיין: כן, אבל לעולם הייתה תקרה.

סטס מיסז'ניקוב: בשדרות ובקריית שמונה אין תקרה.

שגית אפיק: גם לסעיף הספציפי הזה לא הייתה תקרה.

סטס מיסז'ניקוב: זה לא תקדים.

סטס מיסז'ניקוב: בשדרות ובקריית שמונה אין תקרה.

שגית אפיק: עמי, אתה התייחסת לשאלת התקרה?

שגית אפיק: יש מצב שאם נקבע תקרת הכנסה זה יפחית את העלות?

עמי צדיק: אם נקבע תקרה, זה יפחית, אבל בסכום מועט.

סטס מיסז'ניקוב: אנחנו מצביעים על כך שאנחנו קובעים שהצעת החוק היא תקציבית ומקסימום עלותה היא – על פי מרכז המחקר והמידע של הכנסת – 28 מיליון שקלים.

שגית אפיק: בהתייחס לתנאי של תושבי אילת.

סטס מיסז'ניקוב: אנחנו מצביעים.

סטס מיסז'ניקוב: ה צ ב ע ה אושר פה אחד

גדעון סער: אני מודה ליושב-ראש הוועדה שהביא את הנושא ואני מקווה שנצליח להשלים את זה בקריאה ראשונה עד לסיום הכנס למרות שאני משוכנע שהיושב-ראש יפתח בתפקידו גם את כנס החורף.

סטס מיסז'ניקוב: תודה.